joelniklaus/EU_Wikipedias huggingface dataset:
Jana Ļisova

Jana Ļisova (dzimusi ) ir Latvijas aktrise.

2007. gadā pabeigusi Jūrmalas 1.ģimnāziju. 2010.gadā absolvējusi Latvijas Kultūras koledžu. Beigusi Latvijas Kultūras akadēmiju, bijusi Igora Koņajeva kursā. Kopš 2014. gada bija Rīgas Krievu teātra aktrise, ar 2018. gadu pārgājusi ārštatā.

Filmējusies seriālā "UgunsGrēks", īsfilmā "Bez nosaukuma" (2016) un filmās "Pirmdzimtais" (2017) un "Revolūcija" (2022).

Atsauces 

1988. gadā dzimušie
Latviešu teātra aktieri
Jergensens

Jergensens (norvēģu un ; sieviešu dzimtē Jergensena) ir dāņu/norvēģu uzvārds. Cilvēki ar šo uzvārdu:

 Matīass Jergensens (Mathias Jørgensen; dzimis 1990) — dāņu futbolists;
 Martins Jergensens (Martin Jørgensen; dzimis 1975) — dāņu futbolists un treneris;
 ‎Nikolajs Jergensens (Nicolai Jørgensen; dzimis 1991) — dāņu futbolists;
 Valters Jergensens (Walther Jørgensen; 1916—1989) — dāņu šaha problēmists.

Dāņu uzvārdi
Norvēģu uzvārdi
Juris Lisners

Juris Lisners (dzimis ) ir latviešu aktieris.

Mācījies Cēsu 1. vidusskolā. Iestājis Konservatorijas Teātra fakultātes A. Jaunušana vadītajā Drāmas teātra kursā. Kopš 1982. gada ir Latvijas Nacionālā teātra aktieris.

2006. gadā ieguvis Spēlmaņu nakts balvu nominācijā "Gada aktieris otrā plāna lomā" (Ļebedevs izrādē "Ivanovs"); 2008. gadā ieguvis Spēlmaņu nakts balvu nominācijā "Gada aktieris" (Oskars Vailds izrādē "Jūdas skūpsts").

Piedalījies filmās "Šāviens mežā" (1983), "Dubultslazds" (1985), "Spēle notiks tik un tā" (1985), "Apstākļu sakritība" (1987), "Zītaru dzimta" (1989), "Tapers" (1989), "Mērnieku laiki" (1991), "Cilpā" (1991), "Izpostītā ligzda" (1998), "Tikšanās" (2002). Tēlojis izmeklētāja lomu TV seriālā "UgunsGrēks" (2009—2017). Piedalījies TV seriālā "Nemīlētie" (2020—).

Atsauces

Ārējās saites 
 Juris Lisners filmas.lv
 

1959. gadā dzimušie
Latvijas Mūzikas akadēmijas absolventi
Latviešu teātra aktieri
Latviešu kinoaktieri
Spēlmaņu nakts gada aktiera balvas ieguvēji
Anita Kvāla

Anita Kvāla (dzimusi ) ir latviešu aktrise.

Mācījusies vakara vidusskolā Rīgā, kuru pabeigusi 1974. gadā, trīs gadus vēlāk - Liepājas teātra 2. studiju. 1983. gadā beigusi Maskavas Valsts Teātra mākslas institūtu. Kopš 1975. gada ir Liepājas teātra aktrise.

Atsauces 

1954. gadā dzimušie
Latviešu teātra aktieri
Ivars Lūsis

Ivars Lūsis (dzimis ) ir latviešu aktieris un režisors.

1993. gadā beidzis Liepājas teātra 4. studiju. 1997. gadā beidzis Latvijas Kultūras akadēmijas Ekrāna un skatuves mākslas katedru, iegūstot režisora specialitāti. No 2006. līdz 2008. gadam bijis Liepājas teātra direktors.

Atsauces 

1969. gadā dzimušie
Latviešu teātra aktieri
Edgars Pujāts

Edgars Pujāts (dzimis ) ir latviešu aktieris un dziedātājs.

1993. gadā beidzis Liepājas teātra 4. studiju, tajā pašā gadā sācis strādāt Liepājas teātrī. Attēlojis lomas dokumentālā filmā "Segvārds Vientulis (2014) un TV seriālos "Palīgā!" (2003), “Eņģeļu iela 9. Pelnrušķītes mantojums” (2013—2014).

Laulībā ar Santu Pujāti dzimuši divi nu jau pieauguši dēli — Kristaps, kurš piedalījies TV šovā "Okartes Skatuve", un Madars. Vēlreiz precējies ar Martu Pujāti (dzimušu Aniņu), ar kuru arī ir divi dēli.

Atsauces

Ārējās saites 
 Edgars Pujāts: Ir jānotur līdzsvars nra.lv
 

1971. gadā dzimušie
Latviešu teātra aktieri
Inga Tropa

Inga Tropa (iepriekšējā laulībā Inga Tropa-Fišere  Murmanskā, Krievijā) ir latviešu aktrise un teātra režisore.

Biogrāfija 
I. Tropa dzimusi latviešu ģimenē tēva dienesta laikā Murmanskā. Tēvs bija policists, māte — skolotāja. Pēc neilga laika ģimene atgriezusies Latvijā. I. Tropa beigusi Degumnieku pamatskolu (2000) un Varakļānu vidusskolu, neklātienē mācoties arī Rīgas komercskolā (2004). 2008. gadā absolvējusi Latvijas Kultūras akadēmiju, iegūstot bakalaura grādu teātra režijā. 2012. gadā teātra režijā iegūts maģistra grāds.

Kopš 2014. gada Jaunā Rīgas teātra aktrise. Strādājusi arī Dirty Deal Teatro un Ģertrūdes ielas teātrī. Nozīmīgākās lomas Jaunajā Rīgas teātrī: Irina (A. Čehova "Trīs māsas", 2005), Heidi (J. Jokela "Fundamentālists", 2008), Lorena (A. Beikeres "Drāmas kursi pieaugušajiem", 2011), Akuļina, (Ļ. Tolstoja "Tumsas vara", 2014), Olga Kliģere (I. Ābeles "Aspazija. Personīgi", 2015), Eva (I. Bergmaņa "Rudens sonāte", 2016), Marija Iļjiņična Uļjanova ("Pēdējā Ļeņina eglīte", pēc dokumentāliem materiāliem, 2017).

Iestudējumi: Ģertrūdes ielas teātrī — kompozīcija "Deviņi. Mīts par radīšanu" (2012); "Dirty Deal Teatro" — kompozīcija "Kā saule gadījās?" (2012), J. Jaunsudrabiņa "Baltā grāmata" (2013), J. Kļavas "Dvēseļu utenis" (2017); Teātrī TT — J. Kļavas "Dāmas" (2013); Rēzeknes teātrī "Joriks" — Dž. de Andželo "Drebošā telts" (2017); Latvijas Nacionālajā teātrī — "Alise Brīnumzemē" (2019); Jaunajā Rīgas teātrī — Aspazijas "Zalkša līgava" (2020). Bijusi režisore arī grupas "Skyforger" metāloperas "Kurbads" brīvdabas iestudējumam Limbažos (2017).

Atveidojusi galveno lomu īsfilmā "Septiņas neveiklas seksa reizes" (2016). Plašāk pazīstama kļuva ar Ievas lomu seriālā "UgunsGrēks".

Izrāde "Baltā grāmata" 2014. gadā saņēmusi Baltijas Teātra festivāla bērnu žūrijas galveno balvu, kā arī nominēta "Spēlmaņu nakts" balvai kategorijā "Gada izrāde bērniem vai pusaudžiem". 2017. gadā šo nomināciju saņēmusi arī izrāde "Drebošā telts".

2020. gada 14. augustā apprecējās ar mākslinieku Miķeli Fišeru. Laulība škirta 2022. gadā.

Lomas seriālos

Atsauces 

Latviešu teātra aktieri
1985. gadā dzimušie
Jaunā Rīgas teātra aktieri
Murmanskas apgabalā dzimušie
Latviešu teātra režisori
Latviešu kinoaktieri
Aleksandrs Hanss Bernevics

Aleksandrs Hanss Bernevics (, 1863—1935) bija vācbaltiešu luterāņu mācītājs un Kurzemes guberņas skolu padomnieks, Kurzemes ģenerālsuperintendents (1908—1918), Kurzemes Zemes padomes loceklis (1917—1918).

Dzīvesgājums 
Dzimis 1863. gada 31. martā Jaunpils luterāņu mācītāja Aleksandra Bernevica un viņa sievas Johannas, dzimušas Panteniusas, ģimenē.
Mācījās Kuldīgas ģimnāzijā (1877—1881) un studēja teoloģiju Tērbatas universitātē (1883—1887), aizstāvēja cand. theol. grādu (1888).

Stādāja par Stendes draudzes mācītāja palīgu (1888—1890), Valles draudzes mācītāju (1890—1894) un Jaunpils draudzes mācītāju (1894—1908). Līdztekus darbojās Latviešu literārajā biedrībā, bija tās Kurzemes nodaļas vadītājs (1895—1901), bija Kurzemes guberņas skolu padomnieks (1896—1915).
Kurzemes konsistorijas piesēdētājs (1903—1908), ģenerālsuperintendents un konsistorijas viceprezidents (1908—1918). Leipcigas Universitātes goda doktors (Dr. theol. h. c., 1916).

Pirmā pasaules kara laikā darbojās Kurzemes Zemes padomē (1917—1918). Latvijas brīvības cīņu laikā 1919. gadā devās bēgļu gaitās uz Vāciju, bija luterāņu mācītājs Silēzijā (1919—1923).
1923. gadā viņu ievēlēja par Braunšveigas zemes luterāņu bīskapu Volfenbītelē (Wolfenbüttel), 1933. gadā atcēla no amata pēc Hitlera nākšanas pie varas.
Mūža nogali pavadīja Blankenburgā Harca kalnos.
Miris 1935. gada 30. oktobrī Halberštatē, apglabāts Blankenburgā.

Literatūra 
 Dietrich Kuessner. Landesbischof D. Alexander Bernewitz 1863-1935. Vom Baltikum nach Braunschweig. 1985. — 208 lpp.

Atsauces 

1863. gadā dzimušie
1935. gadā mirušie
Tukuma novadā dzimušie
Luterāņu mācītāji
Terijs Prečets

{{Rakstnieka infokaste
|            platums = 
|              vārds = 
|         vārds_orig = Terry Pratchett
|             attēls = 10.12.12TerryPratchettByLuigiNovi1.jpg
|         att_izmērs = 
|      att_nosaukums = 
|            dz_gads = 1948
|         dz_mēnesis = 4
|           dz_diena = 28
|           dz_vieta = 
|             m_gads = 2015
|          m_mēnesis = 3
|            m_diena = 12
|            m_vieta = 
|       dzīves_vieta = 
|          pilsonība = 
|            tautība = 
|            dzimums = 
|             vecāki = 
|              brāļi = 
|              māsas = 
|       dzīvesbiedrs = 
|              bērni = 
|           paraksts = 
|         pseidonīms = 
|       nodarbošanās = romānu rakstnieks
| rakstīšanas valoda = 
|            periods = 
|              žanri = komiksu fantāzijas literatūra
|             temati = 
|       lit virzieni = 
|   slavenākie darbi = DiscworldLabas zīmes (Good Omens)Nation|        ietekmējies = 
|         ietekmējis = 
|         alma_mater = 
|        apbalvojumi = 
|           piezīmes = 
|        kategorijas = 
}}

Terenss Deivids Džons Prečets (), plašāk zināms kā Terijs Prečets (, dzimis , miris ), bija fantāzijas literatūras rakstnieks. Viņš vislabāk zināms kā fantāzijas romānu sērijas Discworld'' autors. Savas dzīves laikā ir sarakstījis vairāk nekā 70 grāmatu.

Latviešu valodā ir publicētas tādas Prečeta grāmatas kā "Brīnumainā Morisa dēkas", "Labas zīmes" , "Mazie brīvie ķipari" un "Mazā brīvā cilts".

Prečets nomira 2015. gadā. Viņš ilgstoši bija slimojis ar Alcheimera slimību.

Bakingemšīrā dzimušie      
Angļu rakstnieki
Fantāzijas rakstnieki
Anglijas zinātniskās fantastikas rakstnieki
Zinātniskās fantastikas un fantāzijas literatūras konkurss
Panamas futbola izlase

Panamas futbola izlase ir nacionālā futbola komanda, kas pārstāv Panamu starptautiskās futbola sacensībās. Izlasi pārvalda Panamas Futbola federācija, kas ir CONCACAF konfederācijas locekle. 

Pirmo reizi FIFA Pasaules kausa finālturnīrā iekļuva, kvalificējoties 2018. gada turnīram Krievijā. Panamas izlase ir divreiz spēlējusi CONCACAF Zelta kausa finālā — 2005. un 2013. gadā. Panama piedalās arī Centrālamerikas kausa izcīņā, kur tā ir uzvarējusi vienreiz  — 2009. gadā.

Rezultāti nozīmīgākajos turnīros

FIFA Pasaules kauss 
 1930—1974 — nepiedalījās
 1978—2014 — nekvalificējās
 2018 - Grupu turnīrs

CONCACAF čempionāts un Zelta kauss 
CONCACAF čempionāts
 1963 — grupu turnīrs
 1965 — nepiedalījās
 1967—1969 — nekvalificējās
 1971—1973 — nepiedalījās
 1977—1989 — nekvalificējās

Zelta kauss
 1991 — nekvalificējās
 1993 — grupu turnīrs
 1996 — nekvalificējās
 1998 — nekvalificējās
 2000 — nepiedalījās
 2002 — nekvalificējās
 2003 — nekvalificējās
 2005 — 2. vieta
 2007 — ceturtdaļfināls
 2009 — ceturtdaļfināls
 2011 — pusfināls
 2013 — 2. vieta
 2015 — 3. vieta
 2017 — ceturtdaļfināls

Sastāvs 
Šāds sastāvs tika izsaukts Pārbaudes spēlēm pret Irānu un Velsu, 9 un 14 novembrī 2017.

Atsauces

Ārējās saites 

 Panamas Futbola federācija 
 Panamas profils FIFA vietnē  

Ziemeļamerikas futbola izlases
Futbols Panamā
VALL-E

"VALL-E" (stilizēti VALL·E, saīsinājums no Visuma Atkritumu Laukā Lādētājs — Efektīvais, , tulkojumā — ‘Zemes klases atkritumu vācējs un krāvējs’, WALL-E) ir 2008. gada Amerikas Savienoto Valstu datoranimācijas zinātniskās fantastikas filma. Filmas režisors ir Endrū Stentons. Šī filma 2008. gadā uzvarēja labākās animācijas filmas kategorijā Amerikas Kinoakadēmijas balvu ("Oskaru") pasniegšanas ceremonijā. Arī Endrū Stentona iepriekšējā animācijas filma "Meklējot Nemo" ir saņēmusi šo apbalvojumu.

Filmas darbība notiek 2805. gadā. Robots VALL-E ir ieprogrammēts vākt atkritumus, kurus ir atstājuši cilvēki uz Zemes, pirms pameta to. Uz Zemes ierodas robots IEVA, kuram VALL-E seko līdzi un dodas Visumā. Tur viņš beidzot atrod savu īsto aicinājumu.

Ārējās saites 

2008. gada animācijas filmas
ASV animācijas filmas
ASV zinātniskās fantastikas filmas
Kinoakadēmijas balvas ieguvējas animācijas filmas
Pixar filmas
Zinātniskās fantastikas un fantāzijas literatūras konkurss
ASV romantikas filmas
Andrejs Kiriļins

Andrejs Kiriļins (dzimis ) ir Latvijas futbolists, pussargs. Kopš 2019. gada spēlē FK Palanga sastāvā.

Ārējās saites 

1995. gadā dzimušie
Latvijas futbolisti
FK Liepājas Metalurgs spēlētāji
FK Spartaks Jūrmala spēlētāji
FK Jelgava spēlētāji
Tosins Aijeguns

Tosins Aijeguns (; dzimis ) ir Nigērijas futbolists, pussargs. Kopš 2019. gada spēlē Šveices Superlīgas kluba FC Zürich sastāvā. 2018. gadā kļuva par Ventspils komandas labāko vārtu guvēju.

Ārējās saites 

1998. gadā dzimušie
Nigērijas futbolisti
FK Ventspils spēlētāji
FC Zürich spēlētāji
Egons Dombrovskis

Egons Dombrovskis (dzimis 1972. gada 2. martā Rīgā) ir latviešu aktieris.

Mācījies Liepājas teātra 4. studijā (1990—1993). Piedalījies Jaunā Rīgas teātra un Dailes teātra izrādēs. Kopš 2004. gada Liepājas teātra aktieris.

Nozīmīgākās lomas Liepājas teātrī: Voiņickis (A. Čehova "CV. Tēvocis Vaņa", 2007), Vilcēns (G. Landau "Sniegbaltītes skola", 2007), Jans (D. Kinga "Killlera dienasgrāmata", 2007), Zilovs (A. Vampilova "Pīļu medības", 2009), Jurčiks (G. Grekova "Hanana", 2010), Didzis (K. Lāča, J. Elsberga, E. Mamajas "Pūt, vējiņi!", 2011), Vīrs (K. Šēnhera "Ragana", 2011), Gubeta (V. Igo "Lukrēcija Bordžija", 2013), Pudiķis (Raiņa "Indulis un Ārija", 2014), Vinstons Smits (Dž. Orvela "1984", 2014), Džons Meriks (B. Pomeransa “Ziloņcilvēks”, 2016).

Ieguvis "Spēlmaņu nakts" balvu kategorijā "Gada aktieris" (2007, 2016). Apbalvots ar Harija Liepiņa balvu (2015), kā arī Liepājas Kultūras balvu (2014). Vadījis kinofestivāla Lielais Kristaps ceremonijas.

Attēlojis lomas tādās filmās, kā "Kroņa numurs" (1986), "Gaismas zīmes" (2010), "Nameja gredzens" (2018), "Kino un mēs" (2020).

Atsauces

Ārējās saites 
 Egons Dombrovskis filmas.lv
 

1972. gadā dzimušie
Latviešu teātra aktieri
Dailes teātra aktieri
Latvijas kinoaktieri
Rīgā dzimušie
Spēlmaņu nakts gada aktiera balvas ieguvēji
Aigars Vilims

Aigars Vilims (dzimis  Jelgavā) ir latviešu aktieris.

1973. gadā absolvējis mācījies Jelgavas 4. vidusskolu. Mācījies Latvijas Valsts konservatorijas Teātra fakultātē, kur 1978. gadā absolvējis aktieru un režisoru kursu, kas tika veidots speciāli Valmieras teātrim.  Sācis spēlēt Valmieras teātrī vēl studiju laikos, pašlaik ir teātra štata aktieris.

Atsauces 

1955. gadā dzimušie
Latviešu teātra aktieri
Spēlmaņu nakts gada aktiera balvas ieguvēji
Ivo Martinsons

Ivo Martinsons (dzimis ) ir latviešu aktieris.

1999. gadā pabeidzis Priekuļu vidusskolu. 2003. gadā absolvējis Latvijas Kultūras akadēmijas Ekrāna un teātra mākslas nodaļu; bijis Valmieras teātra aktierkursā. Ir Valmieras teātra aktieris kopš 2006. gada; pims tam 2 gadus nospēlējis teātrī "United Intimacy". Spēlēja Kristapa lomu seriālos ''Neprāta cena'' un ''UgunsGrēks'', kā arī Severīnu seriālā ''Ēnu spēles''.

Atsauces 

1981. gadā dzimušie
Latviešu teātra aktieri
Mārtiņš Liepa

Mārtiņš Liepa (dzimis  Saldū) ir latviešu aktieris.

1995. gadā beidzis Brocēnu basketbola skolu. 2003. gadā beidzis Latvijas Kultūras akadēmijas Ekrāna un teātra mākslas nodaļu, kur mācījies Valmieras teātra aktierkursā; tajā pašā gadā sācis strādāt Valmieras teātrī.

Atsauces 

1978. gadā dzimušie
Latviešu teātra aktieri
Jānis Āmanis

Jānis Āmanis (dzimis 1983. gadā) ir latviešu aktieris.

Mācījies Ogres 1. vidusskolā un Ķeguma vidusskolā, kur mācījies komercnovirzienā. Ķeguma vidusskolā spēlējis arī dramatiskajā pulciņā. 2006. gadā absolvējis Latvijas Kultūras akadēmiju un kļuvis par Latvijas Nacionālā teātra aktieri.

2014. gadā ieguvis "Lielā Kristapa" balvu nominācijā "Labākais aktieris" par savu darbu filmā "Sapņu komanda 1935". Attēlojis lomu filmā "Nameja gredzens" (2018). Filmējies seriālos "Tikai nesaki man Bizu", "UgunsGrēks" un "Nemīlētie".

Atsauces

Ārējās saites 
 Jānis Āmanis filmas.lv
 

1983. gadā dzimušie
Latvijas Kultūras akadēmijas absolventi
Latviešu teātra aktieri
Lielā Kristapa balvas ieguvēji aktieri
Mārtiņš Brūveris

Mārtiņš Brūveris (dzimis  Mazsalacā) ir latviešu aktieris.

2000. gadā beidzis Mazsalacas vidusskolu. 2005. gadā absolvējis Latvijas Kultūras akadēmijas Teātra fakultāti. Lai arī beidzis Leļļu teātra kursu, kopš 2005. gada ir Latvijas Nacionālā teātra aktieris. 2007. gadā par savu lomu izrādē "Ķipars Pipars" ieguvis "Spēlmaņu nakts" balvu nominācijā "Gada jaunais skatuves mākslinieks".

Atsauces 

1981. gadā dzimušie
Latviešu teātra aktieri
Kristaps Rasims

Kristaps Rasims (dzimis  Kārsavā) ir latviešu aktieris un mūziķis.

Ir pabeidzis Dailes teātra 9. studiju; bijis Indras Rogas un Mihaila Gruzdova kursā. 2003. gadā kopa ar savu brāli Gunti izveidoja grupu Bez PVN. 2015. gadā piedalījās TV3 veidotajā televīzijas šovā "Izklausies redzēts", kurā kļuva par uzvarētāju. Ir pazīstams ar Jezupa lomu seriālā "UgunsGrēks".

Precējies ar aktrisi Baibu Rasimu, ar kuru savulaik mācījies vienā kursā; abiem ir 2 bērni.

Atsauces 

1987. gadā dzimušie
Latviešu teātra aktieri
Dailes teātra aktieri
Ivars Kļavinskis

Ivars Kļavinskis (dzimis ) ir latviešu aktieris.

16 gadu vecumā sāka mācīties Annas Eižvertiņas studijā.  Kopš 2007. gada ir Latvijas Nacionālā teātra aktieris.

Ir pazīstams ar Viestura lomu seriālā "UgunsGrēks". Filmējies arī tādos seriālos kā "Tikai nesaki man Bizu", "Mīli mani mūžam", "Zentas brīvdienas" un "Viņas melo labāk".

Atsauces 

1983. gadā dzimušie
Latviešu teātra aktieri
Evalds Razulis

Evalds Razulis (; dzimis ) ir Lietuvas futbolists, uzbrucējs. Kopš 2017. gada spēlēja FK Jelgava sastāvā.

Ārējās saites 

1986. gadā dzimušie
Lietuvas futbolisti
Lietuvas izlases futbolisti
FK Jelgava spēlētāji
Kerbela

Kerbela (, Karbalā’) ir pilsēta Irākas centrālajā daļā, Kerbelas muhāfazas administratīvais centrs. 2014. gadā pilsētā dzīvoja 690 tūkstoši iedzīvotāju. Kerbela atrodas aptuveni 100 km uz dienvidrietumiem no Irākas galvaspilsētas Bagdādes, netālu no Razāzas ezera.

Kerbela ir viena no šiītu svētajām pilsētām, jo šeit 680. gadā notika Kerbelas kauja, kurā krita Muhameda mazdēls Huseins Ibn Alī cīņā pret Umajādu kalifātu.

Irākas pilsētas
Anta Aizupe

Anta Aizupe (dzimusi  Alūksnē) ir latviešu aktrise.

Mācījusies Alūksnes Mūzikas skolā, kuru beigusi 2002. gadā. 2007. gadā beigusi Ernsta Glika Alūksnes Valsts ģimnāziju. Tajā pašā gadā iestājusies Latvijas Kultūras akadēmijā, kur studējusi Dramatiskā teātra aktiera programmā. Studijas beigusi 2011. gadā. Valmieras teātrī kopš 2012. gada. Spēlējusi arī Dirty Deal Teatro.

Filmējusies seriālos "UgunsGrēks", "Viss pa jaunam!", "Nemīlētie" un filmā "Blakus". Kopā ar Madaru Botmani un Mārtiņu Meieru vadīja Eirovīzijas Latvijas atlases konkursu Dziesma 2013.

Atsauces 

1988. gadā dzimušie
Latviešu teātra aktieri
Alūksnē dzimušie
Latvijas Kultūras akadēmijas absolventi
Juris Frinbergs

Juris Frinbergs (dzimis  Rīgā) ir latviešu aktieris.

Tēvs operdziedātājs un aktieris Artūrs Frinbergs, māte operdziedātāja Regīna Frinberga. Mācījies Rīgas 3. vidusskolā un Tautas kinoaktieru studijā. 1982. gadā absolvējis Dailes teātra 7. studiju, tai pašā laikā iegūstot bakalaura grādu Jāzepa Vītola Latvijas Valsts konservatorijas Teātra fakultātes specialitātē „Profesionālā teātra un kino aktieris". Dailes teātra aktieris kopš 1982. gada, lai gan teātra izrādēs piedalās jau kopš 1979. gada.

FIlmējies seriālos "UgunsGrēks", "Cerību iela 21" un "Viņas melo labāk".

Atsauces 

1959. gadā dzimušie
Latviešu teātra aktieri
Dailes teātra aktieri
Gundars Silakaktiņš

Gundars Silakaktiņš (dzimis  Liepājā) ir latviešu aktieris un režisors.

Mācījies Liepājas 5.vidusskolā. Em. Melngaiļa Liepājas mūzikas koledžā apguvis kordiriģenta profesiju. 2002. gadā Dailes teātra 8. studijā pabeidzis Kārļa Auškāpa vadīto kursu. 2009. gadā pabeidzis Māras Ķimeles vadīto kursu un ieguvis maģistra grādu dramatiskā teātra režijas mākslā. Ir arī Dailes teātra aktieru ansambļa „ILGA" vadītājs.

Atsauces 

1978. gadā dzimušie
Latviešu teātra aktieri
Dailes teātra aktieri
Mārtiņš Upenieks

Mārtiņš Upenieks (dzimis  Limbažos) ir latviešu aktieris un mūziķis.

Beidzis Jelgavas Valsts ģimnāziju. Mācījies Latvijas Kultūras akadēmijā dramatiskā teātra aktiera specialitātē, 2013. gadā beidzis Mihaila Gruzdova un Indras Rogas kursu. Dailes teātra aktieris kopš 2015. gada.

Bijis nominēts Latvijas teātra gada balvai "Spēlmaņu nakts" kategorijā "Gada debija vai jaunais skatuves mākslinieks" (2017/2018) par Harolda lomu izrādē “Harolds un Moda” Dailes teātrī, Poula lomu izrādē “Svinības”, Dailes teātrī un Džonija Dova lomu izrādē “Būt Kejai Gondai” Dailes teātrī.

Filmējies Eināra lomā seriālā "Svešā seja", Markusa lomā seriālā "Viņas melo labāk", Jēča lomā seriālā "Saplēstā krūze" un Jurjāna lomā seriālā "Sarkanais mežs".

Atsauces

Ārējās saites 
 

1989. gadā dzimušie
Limbažos dzimušie
Latviešu teātra aktieri
Dailes teātra aktieri
Skaidrīte Putniņa

Skaidrīte Putniņa (dzimusi  Cīravas pagastā) ir latviešu aktrise.
1968. gadā absolvējusi Baltijas flotes teātra studiju Liepājā, tajā pašā gadā kļuvusi par Valmieras teātra aktrisi.

2006. gadā ieguvusi Spēlmaņu nakts balvu kā labākā aktrise otrā plāna lomā par ģenerālienes Jepančinas lomu Valmieras Drāmas teātra izrādē "Idiots".

Attēlojusi lomas filmās "Valsis mūža garumā" (1990), "Cukura nams" (1997), "Leģenda par Jāni Tīdemani" (1998), "Mazie laupītāji" (2009), kā arī TV seriālos "Saldā indes garša", "Neprāta cena", "Ēnu spēles", "Eņģeļu māja", "Saplēstā krūze".

Atsauces

Ārējās saites 
 Skaidrīte Putniņa filmas.lv
 

1945. gadā dzimušie
Dienvidkurzemes novadā dzimušie
Valmieras Drāmas teātra aktieri
Kaspars Gods

Kaspars Gods (dzimis ) ir latviešu aktieris.
1999. gadā beidzis Liepājas Pedagoģiskās akadēmijas Aktiermākslas nodaļu. Liepājas teātra aktieris kopš 1996. gada. Atveidojis Rijkura lomu seriālā "Saplēstā krūze". 2019. gadā tēlojis lomu TV seriālā "Sarkanais mežs".

Atsauces 

1978. gadā dzimušie
Latviešu teātra aktieri
Inese Kučinska-Laukšteine

Inese Kučinska-Laukšteine (dzimusi un plašāk pazīstama kā Inese Kučinska ) ir latviešu aktrise.

1993. gadā beigusi Liepājas teātra IV studiju; tajā pašā gadā sākusi strādāt Liepājas teātrī. Ieguvusi Lilitas Bērziņas vārdā nosaukto balvu. 2011. gadā ieguvusi "Spēlmaņu nakts" balvu nominācijā "Gada aktrise". 2010. un 2011. gadā nosaukta par "Gada liepājnieci".

2020. gadā saņēma Spēlmaņu nakts balvu Gada aktrise par Ričarda III lomu izrādē "Šekspīrs" Liepājas teātrī.

Atsauces 

1969. gadā dzimušie
Latviešu teātra aktieri
Triju Zvaigžņu ordeņa virsnieki
Spēlmaņu nakts gada aktrises balvas ieguvējas
FK Riteriai

FK Riteriai ir Lietuvas futbola klubs no Viļņas. Dibināts 2005. gadā. Līdz 2018. gadam kluba nosaukums bija FK Trakai, tas pārstāvēja Traķus. Pašlaik spēlē Lietuvas A līgā. 

Klubs divreiz (2015. un 2016. gadā) ir izcīnījis 2. vietu Lietuvas čempionātā. Mājas spēles aizvada LFF stadionā Viļņā, kurā arī spēlē Lietuvas futbola izlase.

Sezonas 
 FK Trakai (Futbolo klubas Trakai)

 FK Riteriai (Futbolo klubas Riteriai)

Sasniegumi 
 Lietuvas A līga
 Vicečempioni (2): 2015, 2016

 Lietuvas kauss
 Finālisti (1): 2016

Krāsas 

Dzeltenā un tumši zila.

Apģērbu izmaiņas

Sastāvs 
 Atjaunots . alyga.lt

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Atsauces

Ārējās saites 

  
 Facebook profils  
 Profils alyga.lt 
 FK Riteriai: Soccerway
 FK Riteriai: Sofascore
 Globalsportsarchive

Riteriai
Sigita Pļaviņa

Sigita Pļaviņa (dzimusi Sigita Jevgļevska ) ir latviešu aktrise.

1993. gadā beigusi Liepājas teātra IV studiju; tajā pašā gadā sākusi strādāt Liepājas teātrī. Ir filmējusies seriālos "Likteņa līdumnieki", "Sieva uz pilnu slodzi" un "Viņas melo labāk". Tāpat redzama filmās "Rīgas sargi", "Kurpe" un "Drēbniecīte Ruta".

2021. gadā pēc 29 gadu darba tika atlaista no Liepājas teātra, jo atteicās vakcinēties pret COVID-19 un tādēļ viņai Ministru kabineta noteikumu dēļ tika liegts piedalīties izrādēs, bet piedāvāto citu teātra darbu pildīt viņa atteikusies. 

Jau pēdējos gados pirms atlaišanas no teātra aktrise sākusi nodarboties ar melno keramiku, piedalās koncertos.

Atsauces 

1970. gadā dzimušie
Latviešu teātra aktieri
Kaspars Zāle

Kaspars Zāle (dzimis  Rīgā) ir latviešu teātra un kino aktieris, modelis. Darbojies funkcionālajā dizainā un mēbeļu restaurācijā.

Dzimis Rīgā un bērnību pavadījis Sarkandaugavā. Mācījies Rīgas 2.vidusskolā, kā arī Rīgas Amatniecības vidusskolā. 2008.gadā absolvējis  Rīgas Tehniskās universitātes Funkcionālā dizaina fakultāti. 2013. gadā absolvējis Latvijas Kultūras akadēmijas Dramatiskā teātra aktiermeistarības fakultāti; bijis Mihaila Gruzdova un Indras Rogas vadītajā kursā. Dailes teātra štata aktieris kopš 2014. gada.

Kritiķu atzinību guvis par 2013./2014. gada sezonā Valmieras drāmas teātrī izrādē "Doktors Živago" atveidoto Jurija Živago lomu. "Kaspara Zāles hiperjūtīgi spēlētais Živago vispirms ir dzejnieks, nevis zinātnieks. Živago skatuviskajā tēlā panākts teju neiespējamais – katrs vārds, ko aktieris izrunā, skan kā dzeja, tādējādi protagonists tiek pilnībā abstrahēts no “dzīves prozas”, kas skan visapkārt (...)" raksta teātra kritiķe Ieva Rodiņa.

Filmējies latviešu seriālos "Būt mīlētai", "Eņģeļu iela", "Sarkanais mežs", "Viņas melo labāk" un "Nemīlētie".  Filmējies režisora Aika Karapetjana 2017. gada filmā "Pirmdzimtais" un par tēlojumu nominēts Nacionālajai kino balvai  "Lielais Kristaps" kā Labākais otrā plāna aktieris. Filmējies 2018. gada režisora Aigara Graubas filmā "Nameja Gredzens". Galvenās lomas atveidotājs režisora Kārļa Lesiņa 2019. gada filmā "Izmisums". Zāle piedalījies arī dažādos mūzikas videoklipos - grupas "The Bad Tones" dziesmas "Hot Headed Woman" video, grupas "Cradle of Filth" dziesmas "Heartbreak and Seance" video. Kā modelis piedalījies mākslinieka Artūra Bērziņa darbos un filmējies Bērziņa īsfilmā "Strupceļš". 2021. gadā atveidojis Jāni Ziemeļnieku miniseriālā "Emīlija. Latvijas preses karaliene".

Atsauces

Ārējās saites 
 Filmas «Izmisums» aktieris Kaspars Zāle: Cilvēks ar savu saprātu patiesībā sevi iznīcina
 Reāli labais puisis. Saruna ar Dailes teātra aktieri Kasparu Zāli
 Filmas «Pirmdzimtais» recenzija: Baiļu anatomija
 «Pirmdzimtais» zvaigzne Zāle atklāj skarbo patiesību par kailskatu filmēšanu
 Re TV raidījums "Jautā - Jums." viesos Kaspars Zāle
 Maija Doveika, Kaspars Znotiņš un Kaspars Zāle par filmu «Pirmdzimtais»

1984. gadā dzimušie
Rīgā dzimušie
Latviešu teātra aktieri
Dailes teātra aktieri
Niklāvs Kurpnieks

Niklāvs Kurpnieks (dzimis  Jelgavā) ir latviešu aktieris.

Mācījies Jelgavas 3. pamatskolā, Jelgavas Spīdolas ģimnāzijā un Jelgavas 1. ģimnāzijā. Jelgavas Mūzikas skolā mācījies sitaminstrumentu klasē. 2017. gadā beidzis Latvijas Kultūras akadēmijas dramatiskā aktiera specialitātē; bijis Māras Ķimeles un Elmāra Seņkova kursā.

2017. gadā kļuvis par Dailes teātra štata aktieri, lai gan izrādēs piedalās jau kopš 2014. gada. Ir filmējies televīzijas seriālā "Svešā seja", kurā atveidoja Bruno tēlu. Piedalījies arī Ēnu spēlēs. Tēlo Pāvelu Markinu tet Studio seriālā Bezvēsts pazudušās.

Atsauces 

1992. gadā dzimušie
Latviešu teātra aktieri
Dailes teātra aktieri
Latvijas Kultūras akadēmijas absolventi
Kārlis Freimanis (aktieris)

Kārlis Freimanis (dzimis  Siguldā) ir latviešu aktieris.

2002. gadā beidzis Siguldas mūzikas skolu, iegūstot tenora un trombonista specialitāti. 2003. gadā beidzis Siguldas 2. vidusskolu, bet 2009. gadā - Rīgas Purvciema amatu skolu. 2009. gadā absolvējis Dailes teātra 9. studiju; tajā pašā gadā sācis strādāt Dailes teātrī. Trīs gadus vēlāk pārgājis uz Valmieras teātri, kur strādā arī šobrīd.

Filmējies vairākos latviešu seriālos, kā arī 2012. gada filmā "Sapņu komanda 1935".

Atsauces 

1983. gadā dzimušie
Siguldā dzimušie
Latviešu teātra aktieri
Regnārs Vaivars

Regnārs Vaivars-Vāgentrocs (dzimis  Jūrmalā) ir latviešu aktieris un režisors.

Mācījies Rīgas 77. vidusskolā. Pēc vidusskolas beigšanas iestājies Latvijas Kultūras akadēmijā, kuru beidzis 1997. gadā un ieguvis diplomu aktiera un režisora specialitātē.

Iestudējis izrādes vairākos Latvijas teātros — Nacionālajā, Dailes, Liepājas, Valmieras, Jaunajā Rīgas teātrī.

Tēlojis lomas filmās:
 "Tristans un Izolde. Trīs stāsti par..." (īsfilma, 1999)
 "Slikta vieta" (īsfilma, 2001)
 "Labās rokas" (2001)
 "Čižiks. 7 lidojumi" (īsfilma, 2002)
 "Es mīlu jūsu meitu!" (2004)
 "Golfa straume zem ledus kalna" (2012)
 "TUR" (2019)
Par lomu filmā "Golfa straume zem ledus kalna" nominēts Lielā Kristapa balvai "Labākais aktieris otrā plāna lomā".

Atsauces

Ārējās saites 
 Regnārs Vaivars filmas.lv
 

1973. gadā dzimušie
Jūrmalā dzimušie
Latvijas Kultūras akadēmijas absolventi
Latviešu teātra aktieri
Latviešu kinoaktieri
Latviešu režisori
Lidija Pupure

Lidija Pupure (dzimusi  Rīgā) ir latviešu aktrise un skatuves runas pedagoģe.

Mācījusies Rīgas 7. speciālajā arodskolā. 1962. gadā absolvējusi Dailes teātra 3. studiju un sākusi apmeklēt Rūdolfa Krūmiņa lekciju ciklu vispārējā, personības un mākslas tēla psiholoģijā. 1965. gadā absolvējusi Rīgas Vakara Universitātes Estētikas un ētikas fakultāti.

Dailes teātra aktrise kopš 1960. gada.

Apmeklējusi vairākas Ježi Grotovska meistarklases: 1998. gadā apmeklēta saskarsmes psiholoģija, bet 2000. gadā - psihodrāmas metodes kurss.

Filmogrāfija

Atsauces

Ārējās saites 
 Lidija Pupure filmas.lv
 

1942. gadā dzimušie
Latviešu teātra aktieri
Dailes teātra aktieri
Liena Šmukste

Liena Šmukste (dzimusi  Rīgā) ir latviešu aktrise un teātra režisore.

1995. gadā beigusi Līvānu 1. vidusskolu un iestājusies Latvijas Kultūras skolā, lai mācītos par amatierteātra režisori un kultūras darba organizatori. 2003. gadā pabeigta Liepājas Pedagoģijas akadēmija un iegūta vizuāli plastiskās mākslas skolotājas ar ievirzi menedžmentā specialitāte. 2008. gadā absolvējusi Latvijas Kultūras akadēmijas Teātra fakultāti dramatiskā teātra režisores specialitātē. 2019.gadā ieguvusi maggistra grādu teātra režijā  - Latvijas Kultūras akadēmijā.

Strādājusi Jaunajā Rīgas teātrī laika posmā no 2004. līdz 2017. gadam. Par savu darbu filmā "Ausma" 2016. gadā ieguvusi "Lielais Kristaps" balvu nominācijā "Labākā aktrise otrā plāna lomā".

Atsauces 

1976. gadā dzimušie
Latviešu teātra aktieri
Rīgā dzimušie
Anete Berķe

Anete Berķe (dzimusi  Valmierā) ir latviešu aktrise.

Beigusi Valmieras Viestura vidusskolu. Aktiermeistarību apguvusi Klaipēdas Universitātē. Pašlaik ir Liepājas teātra aktrise.

Filmējusies seriālos "Saplēstā krūze" un "Dejas miglā".

Atsauces 

1986. gadā dzimušie
Latviešu teātra aktieri
Valmierā dzimušie
Madara Botmane

Madara Botmane-Vāgentroca (dzimusi Madara Botmane  Tukumā) ir latviešu aktrise un kostīmu māksliniece.

Augusi Kandavā, mācījusies Kandavas K. Mīlenbaha vidusskolā, kā arī Kandavas Mākslas un mūzikas skolā. 2011. gadā beigusi Latvijas Kultūras akadēmiju; tajā pašā gadā kļuvusi par Nacionālā teātra aktrisi. Teātrī darbojas ne vien kā aktrise, bet arī kā kostīmu māksliniece. 2017. gadā absolvēta arī Latvijas Mākslas akadēmija.

2016. gadā nominēta Spēlmaņu nakts balvai kā Gada aktrise otrā plāna lomā par Tamāras lomu Valtera Sīļa izrādē "Svina garša". 2020. gadā saņēmusi Spēlmaņu nakts balvu "Gada kostīmu mākslinieks" par izrādēm "Alise Brīnumzemē" (Latvijas Nacionālais teātris) un "Purva bridējs ugunī" (Liepājas teātris).

Precējusies ar režisoru Regnāru Vaivaru-Vāgentrocu.

Atsauces 

1987. gadā dzimušie
Latviešu teātra aktieri
Tukumā dzimušie
Latvijas Kultūras akadēmijas absolventi
Latvijas Mākslas akadēmijas absolventi
Spēlmaņu nakts balvu ieguvēji
Jēkabs Jančevskis

Jēkabs Jančevskis (dzimis  Rīgā) ir latviešu komponists un diriģents. Viņa māte ir aktrise Zane Jančevska.

Mācījies Rīgas Franču licejā. Paralēli mācījies klavierspēli Rīgas 1. Mūzikas skolā un kompozīciju pie Ilzes Arnes. 2008. gadā sācis mācīties diriģēšanu Rīgas Doma kora skolā; skolu pabeidza 2012. gadā. Paralēli mācībām Rīgas Doma kora skolā apguvis kompozīciju pie Paula Dambja un Ērika Ešenvalda. 2012. gadā iestājies Jāzepa Vītola Latvijas Mūzikas akadēmijā, lai studētu kompozīciju pie profesores Selgas Mences. Maģistra grādu kompozīcijā ieguvis pie Jāņa Petraškeviča. 

Jančevskis strādā par diriģentu korī "Anima Mea", pasniedz kompozīciju Rīgas Doma Kora skolā, kā arī ir mākslinieciskais vadītājs Pāvula Jurjāna Mūzikas skolas simfoniskajā orķestrī.

Bērnībā tēlojis vairākās teātra izrādēs, filmējies arī filmās, tai skaitā "Izpostītā ligzda".

2019. gadā UNESCO Starptautiskajā jauno komponistu jaundarbu skatē “Rostrum” Argentīnā dalībnieku grupā līdz 30 gadiem Jančevskis ar kompozīciju “When” ieguvis galveno balvu.

2020. gada sākumā kopā ar diriģentu Jurģi Cābuli un Rīgas Doma Kora skolas jaukto kori Lielbritānijas ierakstu kompānijā "Hyperion" Jēkabs izdevis savu pirmo kormūzikas albumu.

Atsauces 

1992. gadā dzimušie
Latviešu komponisti
Latvijas mūziķi
Pēteris Šogolovs

Pēteris Šogolovs (dzimis  Siguldā, miris ) bija latviešu aktieris.

Mācījies Rīgas 2. vidusskolā. Beidzis Rīgas 3. tehnisko skolu, kur ieguvis kinomehāniķa specialitāti, un Rīgas 10. arodskolu, kur ieguvis trolejbusa vadītāja specialitāti.

Aktiera karjeru sāka ar epizodisku lomu filmā "Līvsalas zēni" 1969. gadā, bet pazīstams kļuva ar Kārlēna lomu Rūdolfa Blaumaņa noveles "Nāves ēnā" ekranizācijā 1971. gadā. Līdz dzīves beigām strādāja Latvijas Leļļu teātrī. Kopš 2015. gada darbojās producenta Jura Millera izveidotā Latvijas Jaunatnes teātra izrādēs "Un atkal Pifs" (2015), "Žanna d'Arka" (2015), "Kraukšķītis" (2015), "Sniegbaltītes skola" (2019).

Atsauces 

1955. gadā dzimušie
Latviešu teātra aktieri
2020. gadā mirušie
Siguldā dzimušie
20 000 ljē pa jūras dzelmi

"20 000 ljē pa jūras dzelmi" () ir franču rakstnieka Žila Verna zinātniskās fantastikas romāns, kas atsevišķā grāmatā izdots 1870. gadā. Grāmata ir vismaz 4 reizes izdota latviešu valodā (1955., 1974., 2000. un 2011. gadā). Romānam ir arī vairāki ekranizējumi, vispopulārākā ir 1954. gada filma "20,000 Leagues Under the Sea" ar Džeimsu Meisonu kā kapteini Nemo un Kērku Daglasu Neda Lena lomā.

Sižets 
Grāmatā ir stāstīts par iepriekš nezināmu jūras nezvēru, par kuru Londonā nerimstas runas. Šis nezvērs spējot taranēt kuģus. Jūras biologs Aronakss (reizēm tulkots arī kā Aronā) uzskata, ka tas ir milzu narvalis. Viņš kopā ar harpūnistu Nedu Lendu un savu kalpu Konselu tiek uzaicināti piedalīties ekspedīcijā, kuras mērķis ir atrast un nonāvēt jūras nezvēru. Pēc narvaļa uzbrukumam viņu kuģim "Ābrams Linkolns" visi trīs nokrīt no kuģa klāja un piepeld pie milzīgā nezvēra. Izrādās, ka tas nemaz nav narvalis, bet kapteiņa Nemo vadītā zemūdene "Nautilus". Viņi piespiedu kārtā nonāk uz tās un tālāk ir spiesti ceļot šajā zemūdenē. Šajā 20 000 ljē garajā braucienā viņi gan izpēta jaunākos tehnoloģiju sasniegumus Nemo zemūdenē, gan dodas zemūdens pastaigās, gan izpēta Vanikoro salu un sastopas ar iezemiešiem, gan sasniedz dienvidpolu, kā arī cīnās ar milzu astoņkāji.

Atsauces 

Žila Verna darbi
Zinātniskās fantastikas grāmatas
Zinātniskās fantastikas un fantāzijas literatūras konkurss
1870. gada romāni
Ligita Dēvica

Ligita Dēvica (dzimusi ) ir latviešu aktrise.

1959. gadā beigusi Liepājas 5.vidusskolu. Turpinājumā absolvēta Rīgas kultūras un izglītības darbinieku tehnikuma Režijas nodaļa, Baltijas flotes Drāmas teātra studija un LVK teātra fakultāte. Kopš 1963. gada strādā Valmieras teātrī.

2010. kļuvusi par Triju zvaigžņu ordeņa kavalieri. 2011. gadā saņēmusi Valmieras pilsētas pašvaldības apbalvojumu „Goda valmieriete 2011”, bet 2013. gadā — Spēlmaņu nakts balvu par mūža ieguldījumu teātra mākslā.

Atsauces 

1940. gadā dzimušie
Latviešu teātra aktieri
Liepājā dzimušie
Valmieras Drāmas teātra aktieri
Triju Zvaigžņu ordeņa kavalieri
Jānis Dreiblats

Jānis Dreiblats (dzimis  Rites pagastā) ir latviešu aktieris.

Mācījies Priekuļu lauksaimniecības tehnikumā, kuru beidzis 1958. gadā. 1963. gadā absolvējis Latvijas Valsts konservatorijas teātra fakultāti; tai pašā gadā kļuvis par Liepājas teātra aktieri. No 1991. līdz 1997. gadam bijis Liepājas teātra direktors. Filmējies seriālos "Likteņa līdumnieki" un "Rīgas gambīts". 2019. gadā apbalvots ar "Spēlmaņu nakts balvu par mūža ieguldījumu teātra mākslā.

Precējies ar aktrisi Ilgu Martinsoni. Dēls ir mūziķis un dziedātājs Emīls Dreiblats.

Atsauces

Ārējās saites 
 Jānis Dreiblats filmas.lv
 

1940. gadā dzimušie
Latviešu teātra aktieri
Rihards Rudāks

Rihards Rudāks (dzimis ) ir latviešu aktieris.

Mācījies Latvijas Valsts konservatorijā, kur beidzis Drāmas teātra kursu. Kopš 1965. gada strādā Valmieras teātrī. 

Nozīmīgākās lomas: Hamlets (V. Šekspīra "Traģisks stāsts par Hamletu, Dānijas princi", 1972), Pjotrs Borodins (V. Ježova "Lakstīgalu nakts", 1971), Juris (G. Priedes "Zilā", 1976), Felikss (V. Sauleskalna "Meldermeitiņa", 1980), Jaša (A. Čehova "Ķiršu dārzs", 1986), Benedikts (G. Priedes „Mācību trauksme", 1986), Melnais Žanis (M. Zīverta "Pēdējā laiva", 1991), Garsēns (Ž. P. Sartra "Veltījums Tai Dāmai", 1992), Žans Luī Šavēls (G. Grīna "Desmitais", 1992), Krals (P. Kohouta "Tāda mīla", 1995), Papucis (E. Olbija "Amerikāņu sapnis", 2000), Bungatiņš (R. Blaumaņa lugas "Sestdienas vakars" versija "Baltais", 2001), Tēvocis Vaņa (A. Čehova „Tēvocis Vaņa", 2003), Karalis Līrs (V. Šekspīra „Karalis Līrs", 2006), Advokāts Bērents (B. Bjernsona "Bankrots", 2007), Polonijs (V. Šekspīra "Hamlets", 2008), Firss (A. Čehova "Ķiršu dārzs", 2009), Mikus tēvs (R. Blaumaņa "Pazudušais dēls", 2017).

Lomas filmās: Mancers ("Spāņu variants", 1980), Kārlis ("Svešs gadījums", 1985), vācu muzikants ("Tikšanās uz Piena ceļa", 1986), Emīlijas tēvs ("Rūdolfa mantojums", 2010), ģenerālis Kurelis ("Dancis pa trim", 2011), epizodiskas lomas filmās "Bailes" (1986), "Apstākļu sakritība" (1987), "Zītaru dzimta" (1989), "Ievas paradīzes dārzs" (1990), "Depresija" (1991) un "Segvārds Vientulis" (2014).

Latvijas PSR Nopelniem bagātais skatuves mākslinieks (1988). 2003. gadā kļuvis par Triju Zvaigžņu ordeņa kavalieri. 2019. gadā saņem Spēlmaņu nakts balvu par mūža ieguldījumu teātra mākslā.

Atsauces

Ārējās saites 
 Rihards Rudāks filmas.lv
 

1943. gadā dzimušie
Latviešu teātra aktieri
Triju Zvaigžņu ordeņa kavalieri
Latvijas PSR Nopelniem bagātie skatuves mākslinieki
Ģirts Lukevics

Ģirts Lukevics (dzimis ) ir latviešu aktieris.

1995. gadā sācis studēt Liepājas Pedagoģiskās akadēmijas Aktiermākslas nodaļā, kuru absolvējis 1999. gadā. 1996. gadā sācis strādāt Liepājas teātrī.

Atsauces 

1971. gadā dzimušie
Latviešu teātra aktieri
Sandis Pēcis

Sandis Pēcis (dzimis ) ir latviešu aktieris.

Aktiermeistarību apguvis Klaipēdas Universitātē. Kopš 2009. gada ir Liepājas teātra aktieris. Ir filmējies seriālā "Eņģeļu iela 9. Pelnrušķītes mantojums" un seriālā "Svešā seja".

Atsauces 

1987. gadā dzimušie
Latviešu teātra aktieri
Ilze Liepa (aktrise)

Ilze Liepa (dzimusi Ilze Lieckalniņa  Rīgā) ir latviešu aktrise un teātra režisore.

Aktrises māte ir vitrāžiste un grafiķe Inese Lieckalniņa. 1996. gadā beigusi Rīgas 3. vidusskolu un Latvijas Nacionālā Kinematogrāfijas centra Kinoaktieru studiju. 2000. gadā absolvējusi Liepājas Pedagoģijas akadēmijas aktieru nodaļu. Ir strādājusi Liepājas teātrī, Dailes teātrī, Valmieras teātrī.

2022. gadā apprecējusies ar aktieri Mārtiņu Liepu.

Atsauces 

1978. gadā dzimušie
Latviešu teātra aktieri
Rīgā dzimušie
Lolita Cauka

Lolita Cauka-Kalna (plašāk pazīstama kā Lolita Cauka, dzimusi  Rīgā) ir latviešu aktrise.

Dzīvesgājums 
Dzimusi 1946. gadā Rīgā. Mācījās Rīgas 1. vidusskolā. 1970. gadā absolvēja studijas Latvijas Valsts konservatorijas Teātra fakultātē; tai pašā gadā kļuva par Liepājas teātra aktrisi. 
Kopš 1974. gada strādā Drāmas teātrī (Latvijas Nacionālajā teātrī). No 2000. līdz 2008. gadam vadīja Latvijas Teātra darbinieku savienību.

Lomas 
Zināma ar lomām filmās "Vella kalpi" (1970), "Vella kalpi Vella dzirnavās" (1972), "Indrāni" (1991), "Bille" (2018).

Apbalvojumi 
 Spēlmaņu nakts balva "Gada aktrise" (1999) par lomām izrādēs "Rīts un vakars", "Ceļojošā komija gals" un "Filumena no Neapoles" Latvijas Nacionālajā teātrī
 Atzinības krusts (2006) 
 Lilitas Bērziņas vārdā nosauktā balva (2012)
 Spēlmaņu nakts balva "Gada aktrise otrā plāna lomā" (2015) par lomām izrādēs "Šis bērns", "Raiņa sapņi" un "Šengenas zonas spožums un posts" Latvijas Nacionālajā teātrī
 Spēlmaņu nakts balva "Gada aktrise otrā plāna lomā" (2019) par Ortas lomu izrādē "Pūt, vējiņi!" Latvijas Nacionālajā teātrī

Atsauces

Ārējās saites 
 Lolita Cauka filmas.lv
 

1946. gadā dzimušie
Latviešu teātra aktieri
Atzinības krusta virsnieki
Spēlmaņu nakts gada aktrises balvas ieguvējas
Rīgā dzimušie
Lelde Kaupuža-Eglinska

Lelde Kaupuža (dzimusi ) ir latviešu aktrise un režisore.

1999. gadā beigusi Liepājas Pedagoģiskās augstskolas Aktiermākslas nodaļu; tajā pašā gadā kļuvusi par Liepājas teātra aktrisi. 2012. gadā Latvijas Kultūras akadēmijā ieguvusi maģistra grādu teātra režijā. Kopš 2009. gada vada Draudzīgā aicinājuma Liepājas pilsētas 5. vidusskolas teātra klasi.

Atsauces 

1977. gadā dzimušie
Latviešu teātra aktieri
Inese Ramute

Inese Ramute (dzimusi  Rīgā) ir latviešu aktrise.

1978. gadā Latvijas Valsts konservatorijas Teātra fakultātē beigusi aktieru un režisoru kursu un kļvusi par Valmieras teātra aktrisi. Pasniedz aktiermākslu Valmieras ģimnāzijā un Valmieras Viestura vidusskolā.

Precējusies ar aktieri Juri Laviņu. Meitas ir režisore Elīna Cērpa un režisore un žurnāliste Liene Laviņa-Kalnaella.

Atsauces 

1955. gadā dzimušie
Valmieras Drāmas teātra aktieri
Ingus Kniploks

Ingus Kniploks (dzimis  Kuldīgā) ir latviešu aktieris.

Bērnību pavadījis Ēdoles pagastā. Beidzis Ogres Meža tehnikumu. 2007. gadā absolvējis Latvijas Kultūras akadēmijas Dramatiskā teātra aktieru programmu. 2009. gadā sācis strādāt Valmieras teātrī. Pirms tam strādājis Liepājas teātrī. Filmējies seriālos "Tikai nesaki man Bizu", "Svešā dzīve" un "Likteņa līdumnieki".

Atsauces 

1982. gadā dzimušie
Latviešu teātra aktieri
Januss Johansons

Januss Johansons (; dzimis  Rīgā) ir igauņu izcelsmes latviešu aktieris.

1974. gadā beidzis Rīgas 6.vidusskolu. 1978. gadā absolvējis LVK Teātra fakultāti un sācis strādāt Valmieras teātrī. Filmējies "Sapņu komanda 1935", "Literātu tiesa", "Sala" un "Parāds mīlestībā", tāpat atveidojis Elmāru seriālā "Tikai nesaki man Bizu".

2017. gada 18. novembrī apbalvots ar Triju Zvaigžņu ordeņa 5. šķiru un iecelts par ordeņa kavalieri.

Atsauces 

1959. gadā dzimušie
Latviešu teātra aktieri
Triju Zvaigžņu ordeņa kavalieri
Latvijas igauņi
Valmieras Drāmas teātra aktieri
Andris Makovskis

Andris Makovskis (dzimis  Rīgā,  miris ) bija latviešu aktieris.

1986. gadā absolvējis Tautas kinoaktieru studiju. 1992. gadā beidzis Latvijas Mūzikas akadēmiju. Līdz 1995. gadam bijis Daugavpils teātra aktieris. Pēc tam spēlējis vairākos Rīgas teātros — Jaunajā Rīgas teātrī, Nacionālajā teātrī, kā arī neatkarīgajos teātros Kabata un Skatuve. 1998. gadā sācis strādāt Dailes teātrī.

Atsauces 

1966. gadā dzimušie
Rīgā dzimušie
Latviešu teātra aktieri
2009. gadā mirušie
Feldmaršals

Feldmaršals jeb ģenerālfeldmaršals (; ), dažkārt saukts arī vienkārši par maršalu (), ir augstākā ģenerāļa dienesta pakāpe vairāku sauszemes bruņoto spēku hierarhijā.

Mūsdienās feldmaršali parasti tiek apzīmēti kā "piecu zvaigžņu ģenerāļi", kuri kaujas laukā galvenokārt komandē veselu armiju vai armiju grupu. Reti kurai militārpersonai karjeras laikā izdodas sasniegt šo dienesta pakāpi.

Vēsture 
Feldmaršala militārās pakāpes vēsturiskās saknes ir meklējamas viduslaikos, ar ko sākotnēji apzīmēja personas, kas bija atbildīgas par karaļa zirgiem. Šī iemesla dēļ vārds "maršals" ir radies no kādreizējā viduslaiku titula marescalci, kas no senvācu valodas tiešā tulkojumā nozīmē "zirgu uzraugs" (masters of the horse), kur jau līdz 13. gadsimtam maršali pamazām bija kļuvuši par ievērojamiem virsniekiem karaļu armijās.

Pirmie maršali parādījās viduslaiku Francijā, kad 13. gadsimtā karalis Filips II Augusts šo titulu piešķīra īpašiem virsniekiem karaļa armijā. Ar laiku franču zemēs esošais maršalu skaits pieauga, līdz 18. gadsimtam Francijā bija vismaz 20 maršali. Franču revolūcijas laikā 1793. gadā maršala tituls tika atcelts, tomēr 1804. gadā Napoleona valdīšanas laikā tas tika oficiāli atjaunots. Vēlāk maršala tituls Francijā tika piešķirts vienīgi augsta ranga virsniekiem kā goda apbalvojums karadarbības laikā.

Maršala tituls tika ieviests arī viduslaiku Anglijā, kur tas bija zināms jau kopš 12. gadsimta. Tomēr modernā feldmaršala militārā dienesta pakāpe Anglijā oficiāli parādījās tikai 1736. gadā, kad toreizējais karalis Džordžs II to aizguva no vācu zemēm. Feldmaršala pakāpi galvenokārt varēja iegūt tikai nedaudzi vecāko virsnieku pārstāvji, lielākoties par nopelniem kaujas laukā.

Padomju Savienībā maršala dienesta pakāpi parasti piešķīra vienīgi tiem ģenerāļiem, kuri komandēja veselu fronti jeb armiju grupu. Tāpat pēc uzvaras Staļingradas kaujā PSRS Augstākā padome drīz vien piešķīra arī Josifam Staļinam Padomju Savienības maršala titulu, kam padomju propagandas nolūkos vajadzēja simbolizēt viņa "stratēģiskās un taktiskās spējas" vadošā virspavēlnieka amatā.

Skatīt arī 
 Ģenerālis

Atsauces

Ārējās saites 

 

Ģenerāļi
Dienesta pakāpes
Militārais personāls
Santa Didžus

Santa Didžus (dzimusi  Stendē) ir latviešu aktrise un režisore. Pašlaik Latvijas Leļļu teātra aktrise.

Biogrāfija 
Dzimusi un jaunību pavadījusi Stendē. Tur pabeigusi pamatskolu, mācības turpinājusi Talsu 1. vidusskolā. 

Absolvējusi Latvijas Kultūras akadēmiju leļļu teātra aktiera specialitātē; vēlāk turpat ieguvusi arī diplomu režijā. Ilgstoši strādā Leļļu teātrī. Par Imudženas lomu Šekspīra "Simbelīnā" Leļļu teātrī 1999./2000. gada “Spēlmaņu naktī” Santai Didžus pieķirta balva “Labākā jaunā aktrise”.

Ir filmējusies seriālā "Prāts vai Instinkts". 2010. gadā piedalījās televīzijas šovā "Dejo ar zvaigzni" 3. sezonā. Ilgus gadus bija pazīstama kā raidījuma "Māmiņu klubs" vadītāja.

Didžus ir precējusies ar bārmeni Arni Bikšu, abiem ir 3 bērni.

Atsauces 

1972. gadā dzimušie
Latviešu teātra aktieri
Latvijas Kultūras akadēmijas absolventi
Talsu novadā dzimušie
Latviešu teātra režisori
Spēlmaņu nakts balvu ieguvēji
Dace Everss

Dace Everss (dzimusi  Braslavā) ir latviešu aktrise.

1972. gadā beigusi Siguldas 1.vidusskolu, bet trīs gadus vēlāk - Rīgas kultūras un izglītības tehnikuma Režijas nodaļu. Dace Everss Valmieras teātrī nokļuva laikā, kad viņa mācījās tehnikumā - tobrīd tur tika meklēti izrāžu vadītāji. Viņa tika pieņemta teātrī kā otrās kategorijas aktrise un no 1975. gada līdz 1982. gadam strādāja par režisora palīdzi. Pirmo lielo lomu teātrī Everss ieguva 1981. gadā.

Zināma arī ar savām kino lomām. Par Emīla mātes lomu filmā "Emīla nedarbi" ieguvusi "Lielā Kristapa" balvu nominācijā "Labākā aktrise otrā plāna lomā".

2021. gadā piedalījās itāļu kabaeļtelevīzijas SKY Atlantic veidotajā seriālā "Gomorra" (Gomorra - La serie), epizodiskā lomā.

2006. gadā saņēmusi Triju zvaigžņu ordeņa goda zīmi.

Atsauces 

1954. gadā dzimušie
Latviešu teātra aktieri
Spēlmaņu nakts gada aktrises balvas ieguvējas
Gunta Virkava

Gunta Virkava ir latviešu aktrise.

1970. gadā pabeigusi Latvijas Kinoaktieru studiju kinoaktrises specialitātē. 1975. gadā absolvējusi Jāzepa Vītola Latvijas Valsts konservatorijas teātra fakultāti, tajā pašā gadā kļuvusi par Latvijas Nacionālā teātra štata aktrisi. Pirms tam teātrī bija ārštata aktrise.

Kino debitējusi 1967. gadā epizodiskā lomā filmā "Kad lietus un vēji sitas logā", bet 1969. gadā jau galvenajā sieviešu lomā filmā "Es, Francisks Skorina..." ("Belarusfiļm"). Bez Rīgas Kinostudijas filmām piedalījusies arī Krievijas, Ukrainas, Baltkrievijas un Igaunijas kinostudiju ražotajās filmās. Filmējusies arī tādos seriālos kā "Tumsas puķe" un "Ferdinands Lieliskais".

Tēvs - cirka mākslinieks, žonglieris, Latvijas PSR Nopelniem bagātais skatuves mākslinieks Alfons Virkavs (Virkauss) (1909-1988).

Atsauces 

1951. gadā dzimušie
Latviešu teātra aktieri
Kaspars Dumburs

Kaspars Dumburs (dzimis  Rīgā) ir latviešu aktieris.

Mācījies Jūrmalas 1. ģimnāzijā. Vienu gadu mācījies Murjāņu sporta ģimnāzijā, kur specializējies vieglatlētikā: 1500 un 800 m distancēs. Latvijas Kultūras akadēmijā apguvis dramatiskā teātra aktiermākslu.

2011. gadā kļuva par Nacionālā teātra štata aktieri, vēlāk darbojies kā ārštata aktieris. Atveidojis Ēriku seriālā "Saplēstā krūze", Arti seriālā "Svešā seja". Attēlojis lomas filmās "Ievainotais jātnieks (2017), "1906" (2019), "Revolūcija" (2022).

2020. gadā saņēma Spēlmaņu nakts balvu Gada aktieris otrā plāna lomā par Luī lomu izrādē "Te sākas nakts" Ģertrūdes ielas teātrī.

Atsauces

Ārējās saites 
 Kaspars Dumburs filmas.lv
 

1987. gadā dzimušie
Latviešu teātra aktieri
Dailes teātra aktieri
Spēlmaņu nakts gada aktiera balvas ieguvēji
Kristīne Krūze-Hermane

Kristīne Krūze-Hermane (dzimusi un plašāk pazīstama kā  Kristīne Krūze  Rīgā) ir latviešu aktrise un teātra režisore

2007. gadā beigusi Latvijas Kultūras akadēmijas Teātra fakultāti. Teātrī debitējusi ar Klēras lomu izrādē "Aristokrāti", kura tika iestudēta Nacionālajā teātrī. Pašlaik ir Jaunā Rīgas teātra ārštata aktrise.

Precējusies ar Jaunā Rīgas teātra galveno režisoru Alvi Hermani, abiem ir 3 bērni.

Atsauces 

1983. gadā dzimušie
Rīgā dzimušie
Latvijas Kultūras akadēmijas absolventi
Latviešu teātra aktieri